Frank Beard

Frank Lee Beard (s. 11. kesäkuuta 1949 Frankston, Teksas) on yhdysvaltalainen rumpali, joka soittaa rockyhtyeessä ZZ Top.

Beard syntyi Frankstonissa, Teksasissa ja kävi koulua Irving High Schoolissa Irvingissa. Ennen liittymistään ZZ Topiin hän soitti yhtyeissä The Cellar Dwellers, The Hustlers, The Warlocks ja The American Blues.

Sukunimestään (”parta”) huolimatta Beard oli pitkään ZZ Topin ainoa jäsen, jolla ei ollut partaa, mikä oli suosittu vitsien aihe. Vuoden 2013 tienoilla Beard kasvatti viimein parran, joka tosin on muiden jäsenten muhkeita partoja huomattavasti pienempi, mutta hän on sittemmin leikannut sen pois.

Lähteet

Aiheesta muualla 
 Virallinen ZZ Topin sivusto 
 

Yhdysvaltalaiset rumpalit
Vuonna 1949 syntyneet
Elävät henkilöt
ZZ Top